The Greens word as 'n 4 ster-gastehuis en luuks voorgeskryf, maar dit is vir seker nie die geval nie. Ons reis gereeld en bly altyd in 4 ster-verblyf en The Greens verdien nie die gradering nie. Die foto's op die webwerf skep 'n ander beeld as wat werklik die geval is. Daar was o.a. geen uitsig op die gholfbaan soos geadverteer nie. Ons ontvangs was vriendelik, maar die kamer en badkamer was teleurstellend. Beide kan doen met 'n opgradering aangesien die geheelbeeld tekens van vervalling wys. Die kamer het ook nie sy eie ingang nie, mens moet deur die huis loop. Die kamer is veronderstel om ook voorsiening te maak vir selfsorg, maar dis ook nie die geval nie. Die geriewe is nie op standaard nie. Ons het nie gebly vir ontbyt nie, aangesien ons op daai stadium al baie ontevrede was. Ons sal beslis nie weer tuisgaan by The Greens nie.
Ons sal enige tyd weer teruggaan na die Greens! Soos die naam aandui, omring deur lowergroen bome, die gesuis van die wind deur die takke, kraakvars linne, die groot vensters en Bach en Rachelle se gasvryheid en twee honde het ons verblyf net meer spesiaal gemaak.
Personeel baie vriendelik, omgewing baie aangenaam, heerlike ontbyt. Kamer netjies en gerieflik, beskikbaarheid van internet 'n groot plus. Sal graag weer daar bly indien huisvesting benodig word.